Λάντο Γκουργκενίτζε

Ο Λάντο Γκουργκενίτζε (ვლადიმერ გურგენიძე, 1970-) είναι Γεωργιανός πολιτικός, που υπήρξε πρωθυπουργός από τις 16 Νοεμβρίου του 2007 ως το φθινόπωρο του 2008, οπότε και παραιτήθηκε.

 Βιογραφικό 
Γεννήθηκε στην Τιφλίδα στις 7 Δεκεμβρίου 1970 και έχει διπλή υπηκοότητα, από Γεωργία και από το Ηνωμένο Βασίλειο. Έκανε σπουδές στο Κρατικό Πανεπιστήμιο στην Τυφλίδα και στο κολέγιο του Μίντλμπερι και έγινε κάτοχος Μάστερ στη Διοίκηση Επιχειρήσεων από την Οικονομική Σχολή της Goizueta στο Πανεπιστήμιο του Ίμορι. Τα επόμενα χρόνια ανέλαβε διάφορες θέσεις σε οικονομικούς οργανισμούς και σε επιχειρήσεις στη Ρωσία και στο Ηνωμένο Βασίλειο. Είναι παντρεμένος και έχει 3 παιδιά.

 Ανέλιξη 
Επέστρεψε στην Τιφλίδα το 2003 και εργάστηκε στην Τράπεζα της Γεωργίας (BOG) από το 2004 ως το 2006. Η Τράπεζα αυτή είναι η μόνη γεωργιανή εταιρεία που έχει εισαχθείhttp://www.naftemporiki.gr/news/static/07/11/16/1440125.htm  Η Ναυτεμπορική, Προσπελάστηκε στις 16 Νοεμβρίου -2007. στο Χρηματιστήριο του Λονδίνου.

Τον Μάιο του 2006 εξελέγη Πρόεδρος του Διοικητικού Συμβουλίου της ιδιωτικής Γεωργιανής Τράπεζας. Μάλιστα επί της προεδρίας του, η τράπεζα αυτή σημείωσε αξιόλογη πρόοδο και κατέστη μία από τις κορυφαίες τράπεζες στη χώρα. 

Ο Γκουργκενίτζε βρέθηκε στο επίκεντρο της δημοσιότητας το 2006 όταν παρουσίασε το ριάλιτι σόου Ο Υποψήφιος στο κανάλι Rustavi 2. Στη διάρκεια των αντικυβερνητικών εκδηλώσεων το Νοέμβριο του 2007 άσκησε έντονη κριτική στην Αντιπολίτευση.BOG Chief as New PM, Media Suggest . Civil Georgia. 16 Νοεμβρίου 2007. 

 Πρωθυπουργία 
Έχοντας κερδίσει την εύνοια του προέδρου Μιχαήλ Σαακασβίλι ο Γκουργκενίτζε διορίστηκε στην πρωθυπουργία στις 16 Νοεμβρίου του 2007 έπειτα από την παραίτηση του Ζουράμπ Νογαϊντέλι, για λόγους υγείας.Βουλγαρική Ραδιοφωνία, Τραπεζίτης είναι ο νέος πρωθυπουργός της Γεωργίας, Προσπελάστηκε στις 16 Νοεμβρίου 2007. Ο διορισμός του Γκουργκενίτζε εγκρίθηκε από το Κοινοβούλιο στις 22 Νοεμβρίου του ιδίου έτους. Την περίοδο της πρωθυπουργίας του ξέσπασε ο πόλεμος στη Νότια Οσετία.

 Παραίτηση 
Ο Γκουργκενίτζε παραιτήθηκε από την πρωθυπουργία στις 28 Οκτωβρίου του 2008 και η θητεία του έλαβε τέλος επίσημα την 1η Νοεμβρίου του ίδιου έτους, όταν εγκρίθηκε ο διορισμός του διαδόχου του από το Κοινοβούλιο. Τον διαδέχθηκε ο Γκριγκόλ Μγκαλομπλισβίλι.PM-Designate Speaks of Priorities. Civil Georgia. 28 Οκτωβρίου 2008 

 Παραπομπές 

 Εξωτερικοί σύνδεσμοι 
 Lado Gurgenidze: «London Can Do Without Me, Much Work in Georgian Banking» Συνέντευξη με το Γενικό Διευθυντή της Τράπεζας της Γεωργίας 24 Hours. N202 (31) Πέμπτη, 24-2-2005.

Κατηγορία:Πρωθυπουργοί της Γεωργίας